CELEX: 32005R1177
Language: sl
Date: 2005-07-20 00:00:00
Title: Uredba Komisije (ES) št. 1177/2005 z dne 20. julija 2005 o spremembi Uredbe (ES) št. 1238/95 o izvedbenih pravilih za uporabo Uredbe Sveta (ES) št. 2100/94 glede pristojbin, ki se plačujejo Uradu Skupnosti za rastlinske sorte

21.7.2005   
            
            
               SL
            
            
               Uradni list Evropske unije
            
            
               L 189/26
            
         UREDBA KOMISIJE (ES) št. 1177/2005
   z dne 20. julija 2005
   o spremembi Uredbe (ES) št. 1238/95 o izvedbenih pravilih za uporabo Uredbe Sveta (ES) št. 2100/94 glede pristojbin, ki se plačujejo Uradu Skupnosti za rastlinske sorte
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (1) in zlasti člena 113 Uredbe,
   po posvetovanju z Upravnim svetom,
   ob upoštevanju naslednjega:
   
               (1)
            
            
               Uredba Komisije (ES) št. 1238/95 z dne 31. maja 1995 o izvedbenih pravilih za uporabo Uredbe Sveta (ES) št. 2100/94 glede pristojbin, ki se plačujejo Uradu Skupnosti za rastlinske sorte (2), določa pristojbine, ki jih zaračunava Urad Skupnosti za rastlinske sorte („Urad“), in ravni teh pristojbin.
            
         
               (2)
            
            
               Pričakuje se, da bo finančna rezerva Urada vsaj do konca leta 2005 presegla znesek, ki je potreben za zagotovitev nemotenega poslovanja. Letne pristojbine, ki jo morajo Uradu plačati imetniki žlahtniteljskih pravic v Skupnosti za leti 2006 in 2007, in pristojbin v zvezi s preskušanjem v letu 2006 zato ni treba povečati, kakor je določeno v Uredbi (ES) št. 1238/95.
            
         
               (3)
            
            
               Določbo Uredbe (ES) št. 1238/95 v zvezi s pristojbinami za izdajo kopij je treba spremeniti z Uredbo (ES) št. 1002/2005, da bo upoštevala spremembo Uredbe Komisije (ES) št. 1239/95 z dne 31. maja 1995 o izvedbenih pravilih za uporabo Uredbe Sveta (ES) št. 2100/94 v zvezi s postopki, ki potekajo na Uradu Skupnosti za rastlinske sorte (3).
            
         
               (4)
            
            
               Uredbo (ES) št. 1238/95 je zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za žlahtniteljske pravice Skupnosti –
            
         SPREJELA NASLEDNJO UREDBO:
   Člen 1
   Uredba (ES) št. 1238/95 se spremeni:
   
               1.
            
            
               V členu 9 se odstavek 1 nadomesti z naslednjim:
               „1.   Urad zaračuna imetniku žlahtniteljske pravice v Skupnosti (v nadaljnjem besedilu ‚imetnik‘) pristojbino za vsako leto trajanja žlahtniteljske pravice v Skupnosti (letna pristojbina) v znesku 300 EUR za leta 2003 do 2007 in 435 EUR za leto 2008 in naslednja leta“.
            
         
               2.
            
            
               V členu 12(1) se točka (b) nadomesti z naslednjim:
               
                           „(b)
                        
                        
                           pristojbine za izdajo overjenih kopij dokumentov; in“.
                        
                     
         
               3.
            
            
               V Prilogi I se spremeni preglednica:
               
                           (a)
                        
                        
                           naslov drugega stolpca se nadomesti z naslednjim:
                           „Pristojbina v letih 2003 do 2006“;
                        
                     
                           (b)
                        
                        
                           naslov tretjega stolpca se nadomesti z naslednjim:
                           „Pristojbina v letu 2007 in naslednjih letih“.
                        
                     
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. julija 2005
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 227, 1.9.1994, str. 1. Uredba, kakor je bila nazadnje spremenjena z Uredbo (ES) št. 873/2004 (UL L 162, 30.4.2004, str. 38).
   
      (2)  UL L 121, 1.6.1995, str. 31. Uredba, kakor je bila nazadnje spremenjena z Uredbo (ES) št. 569/2003 (UL L 82, 29.3.2003, str. 13).
   
      (3)  UL L 121, 1.6.1995, str. 37. Uredba, kakor je bila nazadnje spremenjena z Uredbo (ES) št. 1002/2005 (UL L 170, 1.7.2005, str. 7).